চলচ্চিত্রের আবহসংগীত

চলচ্চিত্রের আবহ-সঙ্গীত,  চলচ্চিত্রের নেপথ্য-সঙ্গীত বা চলচ্চিত্রের পটভূমি-সঙ্গীত বলতে কোনও চলচ্চিত্রের জন্য বিশেষভাবে রচিত ও ঐ চলচ্চিত্রের বিভিন্ন দৃশ্যকে সঙ্গপ্রদানকারী নেপথ্য সঙ্গীতকে বোঝায়। চলচ্চিত্রের আবহ-সঙ্গীত চলচ্চিত্রের ধারণকৃত ধ্বনিসঙ্কলন (সাউন্ডট্র্যাক) একটি অংশ, যার মধ্যে গান, কথোপকথন এবং বিশেষ আবহধ্বনিগুলিও অন্তর্ভুক্ত থাকে। সাধারণত এক বা একাধিক সুরকার চলচ্চিত্রের পরিচালক বা প্রযোজকের নির্দেশনায় বা সহযোগিতায় আবহ-সঙ্গীত রচনা করেন এবং তারপর সেটি একটি সঙ্গীতশিল্পীর জোট - সাধারণত একটি ঐকবাদনদল (অর্কেস্ট্রা), সঙ্গীত বাদকদল (ব্যান্ড), একক বাদক, সমবেত গায়কদল বা কণ্ঠশিল্পীদল (যারা প্লেব্যাক কণ্ঠশিল্পী হিসেবেও পরিচিত) - পরিবেশন করেন এবং পরিবেশিত সঙ্গীত একজন ধ্বনিপ্রকৌশলী যন্ত্রের ধারণ (রেকর্ড) করেন। চলচ্চিত্রের আবহ-সঙ্গীতগুলি সঙ্গীতের বিভিন্ন ধরনের শৈলীতে রূপায়িত হতে পারে, যেগুলি সাধারণত চলচ্চিত্রগুলির প্রকৃতির উপর নির্ভর করে। বেশিরভাগ আবহ-সঙ্গীতের মূল ভিত্তি হিসেবে পশ্চিমা ধ্রুপদী সঙ্গীত ব্যবহৃত হয়, তবে অনেক আবহ-সঙ্গীত আবার জ্যাজ, রক, পপ, ব্লুজ, নিউ এজ সঙ্গীত ও ভাবাবহ সঙ্গীত (Ambient music) এবং বিভিন্ন ধরনের নৃগোষ্ঠীগত ও বিশ্ব সঙ্গীত শৈলীর দ্বারা প্রভাবিত হয়। ১৯৫০-এর দশক থেকে আবহ-সঙ্গীতের অংশ হিসাবে বৈদ্যুতিন উপাদানগুলিকে (Electronica) ব্যবহার বৃদ্ধি পাচ্ছে এবং সাম্প্রতিক সময়ে রচিত অনেকগুলি আবহ-সঙ্গীতে ঐকবাদনদল এবং বৈদ্যুতিক যন্ত্রের ব্যবহার রয়েছে।

চলচ্চিত্রের আবহ-সঙ্গীতকে শুরু ও শেষবিশিষ্ট অনেকগুলি স্বয়ংসম্পূর্ণ খণ্ডে বিভক্ত করা হয়, এবং একেকটি খণ্ডকে চলচ্চিত্রের কাহিনীর কোনও নির্দিষ্ট দৃশ্যের নেপথ্যে একটি নির্দিষ্ট সময় ধরে বাজানো হয়। এগুলিকে ইংরেজিতে কিউ বলে।Savage, Mark. "Where Are the New Movie Themes?" BBC, July 28, 2008. এই খণ্ড বা কিউগুলি কাহিনীকে আরও ফুটিয়ে তোলে ও আবেগিক আবহ সৃষ্টি করে। 

তথ্যসূত্র

বহিঃসংযোগ
 চলচ্চিত্র সঙ্গীত সংস্থা
 Film Music Society
 International Film Music Critics Association

 গবেষণা সাময়িকী (অনলাইন ও মুদ্রণ)
 Film Music Magazine
 Film Music Review
 The Journal of Film Music 
  UnderScores : le magazine de la musique de film

 শিক্ষা
 International School for Film Score Composition and Production

 ভাষা


বিষয়শ্রেণী:চলচ্চিত্রের সুর